Qırmızı bağ (film, 2016)
Qırmızı bağ - Azərbaycan Respublikası Mədəniyyət və Turizm Nazirliyinin dəstəyi ilə Cəfər Cabbarlı adına “Azərbaycanfilm” kinostudiyası ilə Rusiyanın “BayTMedia” studiyasının birgə istehsalı. 2011-ci ildə çəkilişləri başanılan, 2015-ci ildə hazır olan filmin ssenarisində dəfələrlə dəyişikliklər olub. Rejissor Mirbala Səlimlinin quruluşçu rejissor kimi kinoda ilk tammetrajlı bədii filmidir. Filmdə baş rolları Maqsud Məmmədov, Gülzar Qurbanova və Taleh Bədiyev canlandırmışdır. 30-dan çox beynəlxalq kinofestival və kinoforumlarda iştirak etmiş, mükafatlar qazanmışdır.  Rusiyada 30-cu "Nika" mükafatının “MDB və Baltikyanı ölkələrin ən yaxşı xarici filmi” mükafatına nominant olmuşdur.